### Beslutning

Indstillingen blev på byrådsmødet den 15. september 2021 henvist til budgetdrøftelserne for 2022.

**Beslutningsforslag fra KF**

I [adresse] medborgerskabspolitik står der at "Bureaukrati og regler, der står i vejen for det frivillige engagement, skal altid kunne begrundes og forklares. Kan de ikke det, må de udfordres." Netop en af disse regler er måden hvorpå kontakten og samarbejdet mellem kommunen og den enkelte forenings frivillige fungerer. Der er nemlig intet fast kontaktpunkt for de frivillige, hvorfor de skal benytte deres tid og engagement på at undersøge og tilpasse deres kommunikation til kommunens interne strukturer. Altså sætte systemet først.

Det er for os vigtigt at respektere, at foreningerne er drevet af frivillige, der foruden deres frivillige engagement også har arbejde og familie. Den frie tid de frivillig har til foreningsarbejdet skal derfor ikke benyttes på bureaukrati og kompliceret kontakt med kommunen, men derimod på foreningens almennyttige formål. På at gøre en forskel i lokalsamfundet.

MKB har allerede fokus på at hjælpe foreninger med byggeprocesser og byggestyring. Det er godt, for det kan være vanskeligt som forening at stå som bygherre til fx en ny hal. Heldigvis er der ofte frivillige kræfter, der har erfaring med det område.

En anden del som er mindst lige så vigtig og vanskelig for foreningerne, er at navigere i de interne processer i [adresse]. Det gælder både når foreningen går i gang med et større byggeri og den efterfølgende drift. De mange snitflader er ikke logisk for foreninger, der ikke er en del af den kommunale forvaltning. I den daglige drift kan der være meget koordinering mellem ikke bare Einar Christensen, men forskellige afdelinger i samme forvaltning.

Det indstilles at

* Byrådet pålægger rådmanden at fremlægge en model for hvordan foreningerne kan sikres ét samlet kontaktpunkt til kommunen, hvor foreningens frivillige kan koordinere alt det, der ligger indenfor foreningens almene drift og udvikling.

Målet er at tilpasse kontaktfladen med kommunen efter de frivilliges behov, ikke systemet. Det giver foreningerne og de frivillige mulighed for bedre at fokusere på det, der betyder noget, hvad end det er aktiviteter for børn og unge, sport eller andre fritidsaktiviteter.

Stillet at Frederikke Østergaard på vegne af den konservative byrådsgruppe.

**INDSTILLING FRA MAGISTRATSAFDELINGEN FOR KULTUR OG BORGERSERVICE**

****Svar på forslag fra KF om at sætte foreningerne før systemet****

### Resumé

På byrådsmødet den 14. april 2021 stillede Det Konservative Folkeparti forslag om at sikre foreninger ét samlet kontaktpunkt til kommunen, hvor foreningens frivillige kan koordinere alt det, der ligger indenfor foreningens almene drift og udvikling.

Kultur og Borgerservice arbejder løbende med at sikre gode vilkår for foreninger. I indstillingen beskrives to forskellige modeller, som begge vil lette foreningernes arbejde og gøre det mindre kompliceret for foreningerne at gå i dialog med [adresse]: en brobyggerfunktion samt et projektteam forankret i Sport og Fritid. Forslagene anslås at koste hhv. 4 mio. kr.  og 3,6 mio. kr.

Venstre har sendt et budgetforslag om samme emne med overskriften ”Én borgerindgang til [adresse] for foreningslivet”. Det anbefales, at Konservatives beslutningsforslag behandles sammen med Venstres budgetforslag.

### Indstilling

Det indstilles:

At 1) Byrådet tager indstillingen til efterretning.

### Sagens forløb

14-04-2021 [adresse]

Fremsendes til Magistratsafdelingen for Kultur og Borgerservice med henblik på udarbejdelse af en indstilling, jf. byrådets vedtagelse i mødet den 14. april 2021 om magistratsbehandling af forslaget.

Sagen bedes tilbagesendt byrådet via Magistraten.

 24-08-2021 Kultur og Borgerservice
Beslutningsforslaget besvaret med indstilling fra Magistratsafdelingen for Kultur og Borgerservice.
 02-09-2021 Borgmesterens Afdeling påtegning

Fremsendes til Magistraten.

Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

Borgmesterens Afdeling har herudover ingen bemærkninger til indstillingen.

 06-09-2021 Magistraten

Fremsendes til [adresse] med bemærkning, at Magistraten i mødet den 6. september 2021 anbefaler, at byrådet tiltræder Magistratsafdelingen for Kultur og Borgerservices indstilling af 24. august 2021

Daniella Krogh og Frederikke Østergaard henholde sig til det oprindelige forslag.

 15-09-2021 [adresse]
Indstillingen blev på byrådsmødet den 15. september 2021 henvist til budgetdrøftelserne for 2022.